



**ДО**

**ВСИЧКИ ОБЩОПРАКТИКУВАЩИ ЛЕКАРИ**

**УВАЖАЕМИ КОЛЕГИ,**

В изпълнение на Указание за планиране, организиране и отчитане дейността на РЗИ по опазване на общественото здраве през 2019 г., възложено с писмо №16-00-23/22.02.19 г. и указателно писмо на Министерство на здравеопазването №16-00-23/05.04.19 г., се планира да бъде извършена тематична проверка относно планиране, прилагане и изразходване на биопродукти за задължителни имунизации и реимунизации в детска възраст в амбулаториите за първична медицинска помощ. Тематичната проверка ще бъде проведена от служители на дирекция „Надзор на заразните болести“ към СРЗИ и ще включва периода от 01 януари 2017 г. до 31 декември 2018 г.

Във връзка с гореизложеното и с цел по-добра оперативност, е необходимо да подготвите необходимата информация, както следва:

1. Общ брой подлежащи пациенти за периода 01 януари – 31 декември 2017 г., разпределени по възрастови групи, съгласно имунизационния календар на Р. България за 2017 г.;
2. Общ брой подлежащи пациенти за периода 01 януари – 31 декември 2018 г., разпределени по възрастови групи, съгласно имунизационния календар на Р. България за 2018 г.;
3. Остатък в дози биопродукти към 01 януари 2017 г. (колона 1 от „Отчет за изразходваните биопродукти в дози за периода 01 януари – 31 декември 2016 г.“);
4. Копие от „Годишен план за 2017 г. на подлежащите на задължителни планови имунизации и необходимите дози биопродукти по видове и количества за тяхното обхващане“;
5. Копие от „Сведение за извършените задължителни планови, целеви, препоръчителни имунизации и реимунизации, приложените серуми и имуноглобулини за постекспозиционна профилактика за периода 01 януари - 31 декември 2017 г.“;
6. Остатък в дози към 01 януари 2018 г. (колона 1 от „Отчет за изразходваните биопродукти в дози за периода 01 януари – 31 декември 2017 г.“)
7. Копие от „Годишен план за 2018 г. на подлежащите на задължителни планови имунизации и необходимите дози биопродукти по видове и количества за тяхното обхващане“;
8. Копие от „Сведение за извършените задължителни планови, целеви, препоръчителни имунизации и реимунизации, приложените серуми и имуноглобулини за постекспозиционна профилактика за периода 01 януари - 31 декември 2018 г.“.

С оглед на гореизложеното и качествено изпълнение на заложените цели и задачи в срок, е необходимо при посещение на сътрудници от СРЗИ в практиките Ви да предоставите необходимите документи, време и място за извършване на проверката.

**С уважение**,

